Helsingin valtuusto päätti yrittää irti Fennovoiman ja Rosatomin ydinvoimalahankkeesta – Vantaa voi vielä torpata irtautumisen

Valtuusto päätti käynnistää irrottautumisen äänin 39–37.

Helsingin kaupunginvaltuusto päätti keskiviikkoiltana aloittaa toimet Vantaan energia -yhtiön irrottamiseksi Fennovoiman ydinvoimalahankkeesta.

Jos Vantaan energia Helsingin toiveen mukaisesti lähtee rahoittajien joukosta ja jos muut merkittävät kuntaosakkaat lähtevät samalle tielle, se voi ennakoida suuria ongelmia jopa koko ydinvoimalahankkeen toteutumiselle.